ai4bharat/Pralekha huggingface dataset:
संरक्षण मंत्रालय
कोविड-19 च्या दुसऱ्या लाटेशी लढा देण्यासाठी वायुदल आणि नौदल युद्धपातळीवर कार्यरत
नवी दिल्ली, 10 मे 2021
देशातील सध्याची कोविड परिस्थिती हाताळण्यासाठी वैद्यकीय सामग्रीचा अव्याहत पुरवठा करण्याच्या दृष्टीने भारतीय वायुदल आणि भारतीय नौदल अथक कार्यरत आहेत. 10 मे 2021 च्या सकाळपर्यंत वायुदलाच्या विमानांनी देशाच्या निरनिराळ्या भागांतून 534 उड्डाणे करून प्राणवायूचे 336 कंटेनर्स वाहून नेले. त्यांची एकूण क्षमता 6,420 मेट्रिक टन इतकी होती. तसेच त्याबरोबर इतर वैद्यकीय साधनसामग्रीचीही वाहतूक केली. या उड्डाणांमध्ये पुणे, मुंबई, नागपूर या शहरांचा समावेश होता.
याशिवाय वायुदलाच्या विमानांनी 84 आंतरराष्ट्रीय उड्डाणे करून एकूण 1,407 मेट्रिक टन क्षमतेचे 81 क्रायोजेनिक ऑक्सिजन कंटेनर्स तसेच 1,252 रिकामे ऑक्सिजन सिलेंडर्स, 705 ऑक्सिजन कॉन्सन्ट्रेटर्स आणि झिओलाइट  वाहून आणले. ही सर्व सामग्री सिंगापूर, दुबई, थायलंड, युनायटेड किंग्डम, जर्मनी, बेल्जीयम, ऑस्ट्रेलिया, इंडोनेशिया आणि इस्राईल या देशांमधून आणण्यात आली.
समुद्रसेतू - II अभियानाचा भाग म्हणून भारतीय नौदलाची आयएनएस ऐरावत, आयएनएस त्रिकंड आणि आयएनएस कोलकाता ही जहाजे 10 मे 2021 रोजी, मित्रदेशांकडून अतिमहत्त्वाची वैद्यकीय साधनसामग्री घेऊन भारतात दाखल झाली. आयएनएस तलवार हे जहाज 05 मे 2021 या दिवशी मायदेशी पोहोचले.
याबद्दलची सविस्तर माहिती पुढीलप्रमाणे- सारणी-
|
|
Ship
|
|
Medical Supplies
|
|
Country/Port
|
|
Arrival
|
|
INS Airavat
|
|
Cryogenic oxygen tanks – 08
Oxygen cylinders –3,898
Other critical COVID-19 medical stores
|
|
Singapore
|
|
Visakhapatnam on May 10, 2021
|
|
INS Trikand
|
|
40 MT Liquid Oxygen

|
|
Doha, Qatar
|
|
Mumbai on May 10, 2021
|
|
INS Kolkata
|
|
Oxygen Cylinders – 400
27-MT Liquid Medical Oxygen Containers – 02
|
|
Doha, Qatar
&
Kuwait
|
|
New Mangalore Port on May 10, 2021
|
|
INS Talwar
|
|
27-MT oxygen containers – 02
|
|
Bahrain
|
|
New Mangalore Port on May 05, 2021M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
अर्थ मंत्रालय
केंद्र सरकारचा 2020-21 आर्थिक वर्षातील जून 2020 पर्यंतचा लेखा आढावा
केंद्र सरकारने जून 2020 पर्यंतचा मासिक लेखा आढावा प्रसिद्ध केला आहे. याची ठळक वैशिष्ट्ये:-
केंद्र सरकारला 2020 पर्यंत 1,53,581 कोटी रुपये प्राप्त झाले. ते 2020-21 या आर्थिक वर्षाच्या एकूण अर्थसंकल्पीय अंदाजित  जमेपैकी 6.84 टक्के आहेत. यात 1,34,822 कोटी रुपये कर महसूल , रु 15,186 कोटी करेतर महसूल आणि रु.3,573 कोटी गैर कर्ज भांडवल पावत्या. गैर कर्ज भांडवल पावत्यांमध्ये कर्जाच्या पुनर्प्राप्तीचा समावेश आहे .
रु.1,34,043 कोटी करातील वाटा म्हणून राज्यसरकारांकडे हस्तांतरीत करण्यात आले आहेत. गेल्यावर्षीपेक्षा हा वाटा रु. 14,588 कोटी रुपयांनी कमी आहे.
केंद्र सरकारचा एकूण खर्च रु. 8,15,944 कोटी आहे , यापैकी रु. 7,27,671 कोटी महसूल खाते आणि रु. 88,273 कोटी भांडवली खात्यावर आहे. एकूण महसूल खर्चापैकी, रु.1,60,493 कोटी व्याज देयकांवर आणि रु.78,964 कोटी प्रमुख अनुदानांवर खर्च झाला आहे.
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 साठी किमान आधारभूत किंमतीने खरेदी
11 ऑक्टोबरपर्यंत 3.57 लाख पेक्षा अधिक शेतकऱ्यांकडून 8032.62 कोटी रुपये किंमतीच्या 42.55 लाख मेट्रिक टन धानाची हमीभावानुसार खरेदी
नवी दिल्ली, 12 ऑक्टोबर 2020
खरीपाचा, वर्ष 2020-21 चा विपणन हंगाम सुरु झाला असून, केंद्र सरकारने, सध्याच्या हमीभाव योजनेनुसार शेतकऱ्यांकडून हमीभावाने पिकांची खरेदी सुरु केली आहे.
यंदाच्या खरीप हंगामासाठी धान म्हणजेच भातपिकाची खरेदी सुव्यवस्थित सुरु असून, 11 ऑक्टोबर 2020 पर्यंत, 3.57 लाख शेतकऱ्यांकडून 8032.62 कोटी रुपये किंमतीच्या 42.55 लाख मेट्रिक टन धानाची खरेदी करण्यात आली आहे.
त्याशिवाय, राज्यांकडून आलेल्या प्रस्तावानुसार, याच खरीप हंगामासाठी 30.70 लाख मेट्रिक टन डाळी आणि तेलबियांची खरेदी करण्यास मंजूरी देण्यात आली आहे. तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तरप्रदेश, ओदिशा, राजस्थान आणि आंध्रप्रदेश या राज्यांना ही मंजूरी देण्यात आली आहे.
11 ऑक्टोबरपर्यंत, सरकारने नोडल संस्थांच्या माध्यमातून, 4.36 कोटी रुपयांच्या 606.56 मेट्रिक टन मूग आणि उडीद डाळींची किमान हमी भावानुसार खरेदी केली आहे. तामिळनाडू, महाराष्ट्र आणि हरियाणा या राज्यातील 533 शेतकऱ्यांकडून ही खरेदी करण्यात आली आहे.
खोबरे आणि उडीदविषयी सांगायचे झाल्यास, या दोन्ही मालाच्या उत्पादक राज्यात, सध्या बाजारभाव हमीभावापेक्षा अधिक आहे. खरीप हंगामातील मूग आणि इतर खरीप डाळी तसेच तेलबिया यांच्या खरेदीला सुरुवात करण्यासाठी संबंधित राज्ये/केंद्रशासित प्रदेशांनी तयारी सुरु केली आहे.
कापसाच्या खरेदीला एक ऑक्टोबरपासून सुरुवात झाली आहे. आतापर्यंत, म्हणजेच 11 ऑक्टोबरपर्यंत, भारतीय कापूस महामंडळाने 5252 शेतकऱ्यांकडून 7545 कोटी रुपये किमतीच्या 24863 गासड्या कापसाची खरेदी हमीभावानुसार पूर्ण केली आहे.S.Thakur/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
पंतप्रधान कार्यालय
“मै नहीं हम” या पोर्टल आणि ॲपच्या शुभारंभप्रसंगी पंतप्रधान साधणार माहिती, तंत्रज्ञान आणि इलेक्ट्रॉनिक निर्मिती व्यावसायिकांशी संवाद
नवी दिल्ली, 23 ऑक्टोबर 2018
पंतप्रधान नरेंद्र मोदी, उद्या दि. 24 ऑक्टोबर 2018 ला संपूर्ण भारतातील माहिती, तंत्रज्ञान आणि इलेक्ट्रॉनिक निर्मिती व्यावसायिकांशी संवाद साधतील.
“सेल्फ4 सोसायटी” या कल्पनेवर आधारित पोर्टल माहिती तंत्रज्ञान व्यावसायिकांना आणि संघटकांना सामाजिक ऐक्यासाठी एकत्रित आणण्याचा प्रयत्न करणार असून, याद्वारे विविध प्रकारच्या सेवा एकाच व्यासपीठावरुन देता येतील. यामध्ये समाजातील दुर्बल घटकांना तंत्रज्ञानाचा फायदा व्हावा, यासाठी हे पोर्टलची निर्मिती केली असून समाजातील अशा व्यक्ती ज्या लोकांच्या हितासाठी काही करु इच्छितात, त्यांचा सहभाग या पोर्टलच्या कार्यात घेण्याची अपेक्षा आहे.
पंतप्रधान यावेळी मोठ्या उद्योजकांची भेट घेतील तसेच माहिती तंत्रज्ञान व्यवसायिकांना आणि आयटी क्षेत्रातील कर्मचारी तसेच इलेक्ट्रॉनिक निर्मिती करणाऱ्या संघटनांना संबोधित करतील. भारतातील जवळपास 100 विविध स्थानांवरुन माहिती तंत्रज्ञान आणि इलेक्ट्रॉनिक निर्मितीतील व्यावसायिक या व्हिडिओ कॉन्फरन्सिंगमध्ये सहभागी होण्याची अपेक्षा आहे.
B.Gokhale/P.Malandkar
(Visitor Counter : 67
पेट्रोलियम आणि नैसर्गिक वायू मंत्रालय
‘सतत’ योजनेला आशियाई विकास बँकेचे 2 दशलक्ष डॉलर्सचे अर्थसहाय्य
मुंबई, 23 डिसेंबर 2019
केंद्रीय पेट्रोलियम आणि नैसर्गिक वायू मंत्रालयाच्या अखत्यारितील भारत पेट्रोलियमने ‘परवडणाऱ्या वाहतुकीसाठी शाश्वत पर्याय’ म्हणजेच ‘सतत’ या योजनेच्या प्रसारासाठी विशेष कार्यक्रम आयोजित केला होता.
‘सतत’ म्हणजेच ‘Sustainable Alternative Towards Affordable Transportation’ ही योजना 15 ऑक्टोबर 2018 रोजी पेट्रोलियम आणि नैसर्गिक वायू मंत्री धर्मेंद्र प्रधान यांनी सुरु केली होती. या योजनेचा प्रसार करण्यासाठी संबंधित उद्योग आणि इतर घटकांनी एकत्र येऊन आज नवी मुंबईत रोड शो आयोजित केला होता.
यावेळी पेट्रोलियम आणि नैसर्गिक वायू विभागाचे संचालक विजय शर्मा उपस्थित होते. इंधन वाचवणे ही काळाची गरज आहे. आज आपण हवामान बदल आणि जागतिक तापमान वाढीचा सामना करत असतांना अपारंपरिक अक्षय ऊर्जा स्रोतांकडे वळायला हवे, असे शर्मा म्हणाले. या दृष्टीने सीएनजी आणि एलपीजी हे दोन नैसर्गिक वायू इंधनाचे स्रोत आहेत, ‘सतत’ या योजनेच्या माध्यमातून आपल्याला घनकचऱ्यापासून ऊर्जा निर्मिती करण्यासाठीच्या सुविधा उपलब्ध करुन दिल्या जातात, असे शर्मा यांनी सांगितले. बायो गॅसच्या निर्मितीची प्रक्रियाही त्यांनी समजावून सांगितली.
स्वच्छ आणि हरित ऊर्जेचे महत्व जाणून घेत, आशियाई विकास बँकेने ‘सतत’ योजनेला 2 दशलक्ष डॉलर्सची मदत दिली आहे, असे शर्मा यांनी सांगितले. या योजनेअंतर्गत आतापर्यंत देशभरात 67 पर्यायी ऊर्जा निर्मिती केंद्र उभारण्यात आली आहेत, अशी माहिती त्यांनी दिली.
यावेळी भारत पेट्रोलियमचे अधिकारी आणि ऊर्जा तसेच बँकिंग क्षेत्रातले मान्यवर उपस्थित होते.
B.Gokhale/R.Aghor/D.Rane
(Visitor Counter : 95
गृह मंत्रालय
पद्म पुरस्कार 2019 साठी आतापर्यंत 21 हजारांहून अधिक नामांकने
नामांकन भरण्याची प्रक्रिया 15 सप्टेंबरपर्यंत खुली
नवी दिल्ली, 28 ऑगस्ट 2018
पद्म पुरस्कार 2019 साठी जनतेकडून आतापर्यंत 21,855 नामांकनांची नोंदणी झाली आहे. ही नामांकन पाठवण्याची शेवटची तारीख 15 सप्टेंबर 2018 पर्यंत आहे. 1 मे पासून ही प्रक्रिया सुरू झाली.
सर्व केंद्रीय मंत्रालय, विभाग, राज्य सरकार आणि केंद्रशासित प्रदेश, भारतरत्न तसेच पद्मविभूषण पुरस्कारप्राप्त मान्यवर, प्रतिष्ठीत संस्था अशा सर्वांकडून ही नामांकने मागवण्यात आली आहेत. त्याशिवाय इतर अनेक स्रोतांकडून पद्मपुरस्कारासाठी ऑनलाईन नामांकने येत आहेत. ही नामांकने केवळ ऑनलाईन स्वरुपातच www.padmaawards.gov.in. या पद्मपोर्टलवर स्वीकारली जातील. कोणीही नागरिक स्वत:सह इतर कोणाचेही नामांकन अथवा शिफारस पाठवू शकतात. मात्र ते विहित स्वरुपातच पाठवायचे आहेत. तसेच अर्ज पूर्ण भरला गेला आहे याची दक्षता घ्यावी, असे आवाहन गृहमंत्रालयाने केले आहे.
कला, साहित्य, शिक्षण, क्रीडा, वैद्यक क्षेत्र, समाजकार्य, विज्ञान, अभियांत्रिकी, सार्वजनिक व्यवस्था, नागरी सेवा, व्यापार आणि उद्योग अशा विविध क्षेत्रात लक्षणीय कामगिरी केलेल्या व्यक्तींची नावे या पुरस्कारासाठी दिली जातात. अधिक माहितीसाठी केंद्रीय गृहमंत्रालयाच्या www.mha.gov.in या संकेतस्थळावर संपर्क करावा.
N.Sapre/R.Aghor/P.Kor
(Visitor Counter : 54
नागरी उड्डाण मंत्रालय
भारत आणि गयाना दरम्यान हवाई सेवा कराराला केंद्रीय मंत्रिमंडळाची मंजुरी
नवी दिल्ली, 22 फेब्रुवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि गयाना दरम्यान हवाई सेवा करारावर स्वाक्षरी करण्यास मंजुरी दिली . हा करार लागू होण्यासाठी दोन्ही देशांनी आवश्यक अंतर्गत प्रक्रिया पूर्ण केल्यावर उभय देशांमध्ये राजनैतिक दस्तावेजांची देवाणघेवाण झाल्यावर हवाई सेवा करार अंमलात येईल. गयानामध्ये भारतीयांची संख्या लक्षणीय असून 2012 च्या जनगणनेनुसार सुमारे 40% लोकसंख्या असलेला हा सर्वात मोठा वांशिक गट आहे. गयानासोबत हवाई सेवा करारावरील स्वाक्षरीमुळे दोन्ही देशांदरम्यान हवाई सेवा पुरवण्यासाठी एक व्यवस्था निर्माण करता येईल. विमान वाहतुकीची वाढती बाजारपेठ आणि भारतात विमान वाहतूक क्षेत्राच्या उदारीकरणासारख्या घडामोडींच्या अनुषंगाने आंतरराष्ट्रीय हवाई कनेक्टिव्हिटीचा मार्ग सुकर करण्यासाठी अनेक देशांशी हवाई सेवा करार करण्यात आले आहेत. हवाई सेवा करारामध्ये दोन देशांमधील विमान सेवेसाठी कायदेशीर व्यवस्थेची तरतूद आहे , जी राष्ट्रांचे सार्वभौमत्व, विमान कंपनीचे राष्ट्रीयत्व आणि उभय देशांनी नियुक्त केलेल्या विमान कंपन्यांसाठी व्यावसायिक संधी या तत्त्वांवर आधारित आहे. सध्या भारत आणि गयाना दरम्यान कोणताही हवाई सेवा करार नाही.
भारत आणि गयाना हे आंतरराष्ट्रीय नागरी विमान वाहतूक करारावर  स्वाक्षरी करणारे देश आहेत. 6 डिसेंबर 2016 रोजी नासाऊ, बहामास येथे आयसीएओ हवाई सेवा वाटाघाटी कार्यक्रमादरम्यान भारत आणि गयानाचे प्रतिनिधीत्व करणाऱ्या शिष्टमंडळाची भेट झाली , ज्यात दोन्ही देशांनी भारत आणि गयाना दरम्यान 06 डिसेंबर 2016 रोजी झालेल्या सामंजस्य कराराच्या संदर्भात हवाई सेवेसाठी मसुदा तयार केला होता.
भारत आणि गयाना यांच्यातील नवीन हवाई सेवा करार दोन्ही देशाच्या विमान कंपन्यांना व्यावसायिक संधी प्रदान करण्याबरोबरच वर्धित आणि वेगवान कनेक्टिव्हिटीसाठी पोषक वातावरण उपलब्ध करेल.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
श्रम आणि रोजगार मंत्रालय
कोविड -19 मुळे निधन झालेल्या कामगारांच्या अवलंबितांना श्रम मंत्रालयाकडून मोठा सामाजिक सुरक्षा दिलासा जाहीर
कोविड -19 महामारीमुळे मृत्यूच्या वाढत्या घटनांनी कामगारांना त्यांच्या कुटुंबातील सदस्यांच्या भवितव्याविषयी वाटणारी भीती व चिंता दूर करण्यासाठी श्रम व रोजगार मंत्रालयाने ईएसआयसी व ईपीएफओ योजनांच्या माध्यमातून अतिरिक्त फायदे जाहीर केले आहेत. नियोक्ताला कोणत्याही अतिरिक्त खर्चाशिवाय कामगारांना वर्धित सामाजिक सुरक्षा प्रदान करण्याचा प्रयत्न केला जात आहे.
सध्या ईएसआयसी अंतर्गत विमा उतरवलेल्या व्यक्तींसाठी  नोकरीच्या ठिकाणी दुखापतीमुळे मृत्यू झाल्यास किंवा विमा उतरवलेली व्यक्ती काम करण्यास अक्षम झाल्यास त्या कर्मचाऱ्याच्या सरासरी दैनंदिन मजुरीच्या 90% इतके निवृत्तीवेतन त्याच्या पत्नीला आणि विधवा आईला आयुष्यभरासाठी आणि मुलांना त्यांच्या वयाच्या पंचविशी पर्यंत उपलब्ध असेल. मुलींना त्यांच्या लग्नापर्यंत हा लाभ उपलब्ध आहे.
ईएसआयसी योजनेंतर्गत विमा उतरवलेल्या व्यक्तींच्या  कुटुंबांना आधार देण्यासाठी, अशा व्यक्तींनी जर कोविड रोगाचे निदान होण्यापूर्वी आणि त्या रोगामुळे मृत्यू होण्याआधी ईएसआयसीच्या ऑनलाइन पोर्टलमध्ये नोंदणी केली असल्यास त्याच्यावर अवलंबून असणाऱ्या कुटुंब सदस्यांना खालील पात्रता अटींच्या अधीन राहून तोच फायदा, त्याच प्रमाणात मिळेल जो नोकरीच्या ठिकाणी दुखापतीमुळे मृत्यू झाल्यास किंवा विमा उतरवलेली व्यक्ती काम करण्यास अक्षम झाल्यास त्या कर्मचाऱ्याच्या कुटुंबियांना मिळतो:
अ. कोविड रोगाने मृत्यूचे निदान होण्यापूर्वी किमान तीन महिने अगोदर विमा उतरवलेल्या व्यक्तींनी  ईएसआयसी ऑनलाइन पोर्टलवर नोंदणी केलेली असावी.
ब. कोविड रोगाचे निदान होण्यापूर्वी एका वर्षाच्या कालावधीत आयपी कमीतकमी 78 दिवसांसाठी तो वेतनावर नियुक्त असावा.
अधिक माहितीसाठी https://www.pib.gov.in/PressReleseDetail.aspx?PRID=1722912 वर क्लिक करा.
सांस्कृतिक मंत्रालय
पंतप्रधानांच्या आवाहनानुसार संकल्प पर्व साजरे करण्यासाठी संस्कृती मंत्रालय 28 जूनपासून 12 जुलै 2020 पर्यंत करणार वृक्षारोपण
देशात निरोगी वातावरण निर्माण करण्यासाठी संकल्प पर्वात सहभागी होण्याचे आणि झाडे लावण्याचे संस्कृती मंत्र्यांचे आवाहन
नवी दिल्ली, 27 जून 2020
देशात स्वच्छ आणि निरोगी पर्यावरण निर्माण करण्यासाठी नागरिकांनी आपल्या कार्यालयाच्या संकुलात किंवा जिथे शक्य असेल त्या ठिकाणी किमान पाच झाडे लावावीत असे आवाहन पंतप्रधान नरेंद्र मोदी यांनी केले आहे. केंद्रीय संस्कृती आणि पर्यटन राज्यमंत्री प्रल्हाद सिंग पटेल यांनी आज पंतप्रधानांनी केलेल्या वृक्षारोपणाच्या आवाहनानुसार संकल्प पर्वाचे यशस्वी आयोजन करावे, असे सांगितले आहे.
28 जून ते 12 जुलै 2020 या काळात संकल्प पर्व साजरे करण्यात येणार असून, संस्कृती आणि पर्यटन मंत्रालयाची सर्व संलग्न कार्यालये, शिक्षण संस्था, संलग्न संस्था, संबंधित संस्था यांच्या संकुलात किंवा सभोवतालच्या परिसरात जिथे शक्य असेल तिथे वृक्षारोपण करण्यात यावे अशी मंत्रालयाची अपेक्षा आहे. पंतप्रधानांनी जी झाडे सुचवली आहेत त्या पाच झाडांची आणि देशाच्या वनौषधी वारशांचे दर्शन घडवणाऱ्या झाडांची लागवड करण्यात यावी, अशी शिफारस संस्कृती मंत्रालयाने केली आहे. या झाडांमध्ये 1) वड 2) आवळा 3) पिंपळ 4) अशोक 5) बेल या झाडांचा समावेश आहे. जर झाड़ांची रोपे उपलब्ध नसतील तर लोकांनी त्यांच्या आवडीच्या झाडांच्या रोपांची लागवड करावी असे पटेल यांनी सांगितले आहे.
आपल्या कर्मचाऱ्यांनी आपल्या पसंतीच्या किमान एका तरी झाडाची लागवड करावी आणि पंतप्रधानांच्या आवाहनानुसार एकंदर पाच झाडांची लागवड केली जावी, यासाठी संस्थांनी खातरजमा केलीच पाहिजे, असे पटेल म्हणाले. लावलेले रोपे जगावीत आणि त्यांची जोमाने वाढ व्हावी, यासाठी कर्मचारी या रोपांची काळजी घेतील, याची देखील संस्थांनी खातरजमा केलीच पाहिजे, असे पटेल यांनी सांगितले.
संकल्प पर्वात सर्वांनी सहभागी व्हावे आणि रोपांची लागवड करतानाचे आपले छायाचित्र #संकल्पपर्व वर संस्कृती मंत्रालयाकडे पाठवावे, असे आवाहन त्यांनी केले. मान्सूनचा हंगाम सुरू झाला आहे आणि रोपांच्या लागवडीसाठी हा अतिशय योग्य काळ आहे, असे ते म्हणाले. या महामारीच्या काळात आपण स्वच्छ आणि निरोगी वातावरणाचे महत्त्व पाहिले आहे आणि या महामारीच्या काळात आपल्याला सुरक्षित ठेवणाऱ्या आणि त्यातून बाहेर काढणाऱ्या आपल्या वनसंपदेचा आपल्याला अभिमान आहे, असे त्यांनी नमूद केले. प्रत्येकाने या संकल्प पर्वात सहभागी व्हावे आणि किमान एका तरी रोपाची काळजी घ्यावी असे आपण आवाहन करत आहोत जेणेकरून आपल्याला निरोगी पर्यावरण आणि समृद्ध भारताची निर्मिती करता येईल, असे त्यांनी सांगितले.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 210
पंतप्रधान कार्यालय
जागतिक पॅरा शूटिंगमध्ये सुवर्णपदक जिंकल्याबद्दल श्रीहर्षा देवराड्डीचे पंतप्रधानांनी केले अभिनंदन
नवी दिल्ली, 8 जून 2022
पंतप्रधान नरेंद्र मोदी यांनी भारतीय नेमबाज श्रीहर्षा देवराड्डीचे जागतिक पॅरा शुटिंग विश्वचषक स्पर्धेमध्ये सुवर्णपदक जिंकल्याबद्दल अभिनंदन केले आहे.
भारतीय क्रीडा प्राधिकरणाच्या ट्विटला प्रतिसाद देताना पंतप्रधानांनी केलेल्या ट्विट संदेशात म्हटले आहे की;
"सुवर्णपदक जिंकल्याबद्दल श्रीहर्षा देवराड्डीचा मला अभिमान वाटतो. त्यांचा निर्धार हा खर्या अर्थाने प्रेरित करणारा आहे. त्यांच्या भविष्यातील प्रयत्नांबद्दल माझ्या शुभेच्छा आहेत."S.Patil /U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
सर्वाधिक रोगमुक्तांचा दर भारताने कायम राखला
सलग पाचव्या दिवशी नवीन रोगमुक्तांची संख्या वाढली
सातत्याने वाढत असलेल्या रोगमुक्तांच्या संख्येचा दर 81 रक्क्यांच्या पार
उद्दिष्ट पूर्ततेच्या दिशेने आखलेली धोरणे परिणामकारक आणि सर्वसमावेशक आणि प्रतिबंधात्मक उपाय योजना यामुळे भारतातील रोगमुक्तांच्या संख्येत सलग झपाट्याने वाढ होत आहे.
सलग पाचव्या दिवशी भारतातील नवीन रोगमुक्तांच्या संख्येत वाढ झाली.
गेल्या चोवीस तासात 89,746 एवढी रोगमुक्त यांची संख्या देशात नोंदवली गेली तर नवीन बाधितांची संख्या 83,347 आहे.
यासह रोगमुक्त होणाऱ्यांची एकूण संख्या 45,87,613 यावर पोहोचली तर रोगमुक्तीचा दर आज 81.25% ला पोहोचला.
भारतातील रोगमुक्त झालेल्याची संख्या जगभरात सर्वाधिक आहे. जागतिक रोगमुक्तीच्या दरात भारताचा वाटा 19.5 टक्के आहे.
राज्य आणि केंद्रशासित प्रदेश पुढील प्रमाणे अंमलबजावणी करत असल्यामुळे नवीन बाधितांपेक्षा बरे झालेल्यांची संख्या भारतात जास्त नोंदवली जात आहे.
17 राज्ये/केंद्रशासित प्रदेशात नवीन बाधितांपेक्षा नवीन रोगमुक्तांची संख्या जास्त आहे.
75% नवीन रोगमुक्तांची संख्या दहा राज्ये/ केंद्रशासित प्रदेशातून नोंदवली गेली आहे. ही राज्ये म्हणजे महाराष्ट्र, कर्नाटक, आंध्र प्रदेश, उत्तर प्रदेश, आणि तामिळनाडू, ओडिशा, दिल्ली, केरळ ,पश्चिम बंगाल आणि हरियाणा.
वीस हजार पेक्षा जास्त नवीन रोगमुक्तांच्या संख्येसह यात महाराष्ट्र आघाडीवर आहे तर आंध्रप्रदेशने दिवसभरात रोगमुक्तांची संख्या दहा हजार नोंदवली आहे.
दूरसंचार आणि माहिती तंत्रज्ञान मंत्रालय
भारतीय टपाल खात्याच्या महाराष्ट्र टपाल मंडल कार्यालयाकडून आतंरराष्ट्रीय युवा दिन साजरा
भारतीय टपाल खात्यातर्फे महाराष्ट्र आणि गोव्यातील युवा आयकॉन्सना सलामी देण्यासाठी विशेष कॅन्सलेशन जारी
आंतरराष्ट्रीय युवा दिनानिमित्त, महाराष्ट्र टपाल मंडल कार्यालयाने महाराष्ट्र आणि गोव्यातील युवा आयक़ॉन्स प्रति आदर व्यक्त करण्यासाठी एक विशेष कॅन्सलेशन जारी केले आहे. हा युवा आयकॉन्सच्या पोस्टकार्डाच्या आकाराच्या छायाचित्रांचा संच आहे. अर्जुन पुरस्कार विजेत्या ललिता बाबर या कार्यक्रमाच्या प्रमुख पाहुण्या होत्या.
या प्रसंगी मुख्य पोस्टमास्तर जनरल वीणा श्रीनिवास यांनी जागतिकीकरणातील नव्या जगात सामाजिक भांडवल निर्माण करण्यासाठी युवा आयकॉन्स अत्यंत महत्वपूर्ण आहेत, यावर जोर दिला.
महाराष्ट्र मंडलचे पोस्टमास्तर जनरल  अमिताभ सिंग म्हणाले की, आमच्या देशाचे भवितव्य युवक आहे आणि युवा आयकॉन्सचा सन्मान केल्याने समाजात नवीन प्रणेते तयार होतील.
ललिता बाबर यांनी आरोग्यसंपन्न जीवनशैली राखण्यासाठी खेळांचे महत्व याबद्दल विवेचन केले.
आयुष मंत्रालय
आयुर्वेद शिक्षण व संशोधन संस्था विधेयक 2020 आज संसदेत मंजूर
नवी दिल्ली, 16 सप्टेंबर 2020
आयुर्वेद शिक्षण व संशोधन संस्था विधेयक 2020 आज राज्यसभेत मंजूर झाले. यापूर्वी 19 मार्च 2020 रोजी हे विधेयक लोकसभेत मंजूर झाले होते.
आज राज्यसभेत हे विधेयक मंजूर झाल्यानंतर, गुजरातमधील जामनगर येथे अत्याधुनिक आयुर्वेद शिक्षण व संशोधन संस्था  स्थापन करण्याचा आणि त्याला राष्ट्रीय संस्थेचा दर्जा  प्रदान करण्याचा मार्ग प्रशस्त झाला आहे.
गुजरात आयुर्वेद विद्यापीठ कॅम्पस जामनगर येथे सध्या अस्तित्त्वात असलेल्या आयुर्वेद संस्थाचे एकत्रीकरण एकत्रित करून आयटीआरएची स्थापना करण्याचा प्रयत्न केला जात आहे.  आयुर्वेद पदव्युत्तर शिक्षण आणि संशोधन संस्था,  श्री गुलाब कुंवरबा आयुर्वेद महाविद्यालय, आणि  आयुर्वेदिक औषधनिर्माण संस्था,  महर्षि पतंजली योग निसर्गोपचार शिक्षण व संशोधन संस्था  या नामांकित संस्थाचा एक समूह असेल. या संस्था मागील अनेक दशकांपासून अस्तित्वात असून या आयुर्वेद संस्थांचा विशेष समूह आहे.
या प्रस्तावाच्या अंमलबजावणीमुळे संस्थेला आयुर्वेद आणि औषध निर्माण विज्ञान विषयात पदवी आणि पदव्युत्तर शिक्षणाची पद्धत विकसित करण्यासाठी स्वायत्तता मिळेल अशी अपेक्षा आहे. वेगवेगळ्या संस्थांमधील समन्वयामुळे आयटीआरएला अशा आयुर्वेद शिक्षणात उच्च मानकांचे प्रतिपादन करण्यास आणि संपूर्ण आयुष क्षेत्रामध्ये प्रकाशस्तंभ संस्था म्हणून नावारूपास येण्यात मदत होईल. औषध विज्ञानासह आयुर्वेदातील सर्व महत्वाच्या शाखांमध्ये कर्मचार्यांचे उच्च स्तरीय प्रशिक्षण आणि आयुर्वेद क्षेत्रात सखोल अभ्यास व संशोधन करणे अपेक्षित आहे.
आयटीआरए ही आयुष क्षेत्रातील आयएनआय दर्जाची पहिली संस्था असेल, आणि यामुळे या अभ्यासक्रमाची सामग्री आणि अध्यापनशस्त्रा बाबतीत स्वतंत्र व नाविन्यपूर्ण निर्णय घेण्यात हि संस्था सक्षम होईल. पारंपारिक ज्ञान-आधारित आरोग्य समाधानासाठी संपूर्ण जगाची रुची वृद्धिंगत होत असताना आणि आयटीआरए आयुर्वेद शिक्षणाला नवीन स्तरावर नेण्याची तयारी दर्शवित असतानाच हा निर्णय घेण्यात आला आहे.R.Tidke/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 266
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्य/केंद्रशासित प्रदेशांना 48.78 कोटींपेक्षा अधिक लसींच्या मात्रा पुरविण्यात आल्या
राज्य/केंद्रशासित प्रदेश आणि खासगी रुग्णालयांकडे अद्याप 3.14 कोटींपेक्षा अधिक मात्रा देण्यासाठी उपलब्ध
कोविड – 19 प्रतिबंधक लसीकरणाची व्याप्ती आणि गती देशभरात वाढविण्यासाठी केंद्र सरकार कटीबद्ध आहे. कोविड – 19 प्रतिबंधक सार्वत्रिक लसीकरणाच्या नव्या टप्प्याला 21 जून 2021 पासून प्रारंभ झाला. लसींची अधिक प्रमाणातील उपलब्धता, राज्ये आणि केंद्रशासित प्रदेशांना लसीकरकणाचे उत्तम नियोजन करण्याच्या दृष्टीने लस उपलब्धतेवर यापूर्वीपासून लक्ष ठेवून आणि प्रवाही लस पुरवठा साखळी या माध्यमातून लसीकरण अभियानाला अधिक गती देण्यात आली आहे.
देशव्यापी लसीकरण मोहिमेचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मात्रा मोफत पुरवित आहे. कोविड – 19 लसीकरण मोहिमेच्या सार्वत्रिकीकरणाच्या नव्या टप्प्यात केंद्र सरकार, देशातील लस उत्पादकांकडून उत्पादन केलेल्या 75% लसी खरेदी करून त्या राज्ये आणि केंद्रशासित प्रदेशांना मोफत पुरविणार आहे.
|
|
VACCINE DOSES
|
|

|
|
SUPPLIED
|
|
48,78,63,410
|
|
IN PIPELINE
|
|
68,57,590
|
|
CONSUMPTION
|
|
45,82,60,052
|
|
BALANCE AVAILABLE
|
|
3,14,57,081
सर्व स्रोतांच्या माध्यमातून केंद्र सरकारने आतापर्यंत 48.78 कोटींपेक्षा जास्त  लसींच्या मात्रा राज्ये/ केंद्रशासित प्रदेशांना पुरविल्या आहेत आणि आणखी 68,57,590 मात्रा पुरवल्या जाणार आहेत.
यापैकी वाया गेलेल्या मात्रांसह एकूण 42,82,60,052 लसींच्या मात्रा देण्यात आल्या आहेत 
याशिवाय लसीच्या 3.14 कोटीपेक्षा जास्त  शिल्लक आणि न वापरलेल्या मात्रा राज्ये आणि केंद्रशासित प्रदेश आणि खासगी रुग्णालयांकडे उपलब्ध आहेत.
भूविज्ञान मंत्रालय
ओदिशामध्ये कमी दाबाचा पट्टा, अरबी समुद्रात मध्य-पश्चिम भागात लुबान चक्रीवादळ
(नवी दिल्ली, 12 ऑक्टोबर 2018
ओदिशातील कमी दाबाचा पट्टा गेल्या सहा तासात इशान्येकडे सरकला असून फुलबानीच्या इशान्येकडे 30 कि.मी. तर अंगूलच्या नैऋत्यकडील 70 कि.मी. अंतरावर त्याचे केंद्र आहे. पुढील 12 तासात ते इशान्येकडे सरकेल आणि हळूहळू त्याची तीव्रता कमी होईल. त्यामुळे ओदिशातील अनेक भागात मुसळधार पावसाची शक्यता वर्तवण्यात आली आहे. ओदिशा आणि प. बंगालच्या किनारपट्टीवर ताशी 66 कि.मी. वेगाने वारे वाहण्याची शक्यता आहे. या काळात समुद्र खवळलेला राहील. मच्छिमारांनी पुढील 24 तास समुद्रात जाऊ नये, अशा सूचना देण्यात आल्या आहेत.
अरबी समुद्राच्या मध्य-पश्चिम भागात असलेले लुबान हे चक्रीवादळ गेल्या सहा तासात उत्तरेकडे सरकले असून पुढील दोन दिवसात ते येमेन आणि ओमान पार करेल, अशी शक्यता आहे. पुढील सहा तासात पश्चिम-मध्य अरबी समुद्रात ताशी 145 कि.मी. वेगाने वारे वाहण्याची शक्यता आहे. मच्छिमारांनी 14 ऑक्टोबरपर्यंत अरबी समुद्र आणि एडनच्या आखातात जाऊ नये, अशा सूचना देण्यात आल्या आहेत.
N.Sapre/S.Kane/P.Kor